
RAHIM  HOOULU  0  RA  OIHANA  MAHIAI  0  AMELIKA, 

HONOLULU. 


E.  V.  WILCOX,  Agena  Poo. 


NO  KA  HOOULU  ANA  I  KA  MAIA. 


HAKUIA  E 

E.  V.  WILCOX, 

Agena  Poo  o  ke  Kahua  Hooulu  o  Amelika. 


lloko  o  na  makahiki  he  umikumamalima  i  kaa  hope  ae  nei  ua 
oi  pa  umikumamalua  ae  ka  mahuahua  loa  ae  o  ka  aiia  o  na  ano 
mala  like  ole  mamua  o  11a  wa  i  hala  aku  mamua.  Iloko  0  Ame- 
like  Huipuia  ua  hoomaopopoia,  ua  aueane  no  ma  kahi  o  ka  12,- 
000,000  ahui  maia  e  aiia  nei  i  kela  me  keia  mahina.  Ua  lilo 
maoli  no  o  Amelika  i  makeke  nui  no  na  maia  like  ole  0  ke  ao  nei 
e  kuaiia  ai.  O  ka  hoomakaukau  ana  no  ka  hoolako  a  hoolawa  i 
keia  makeke  nui  o  ke  ao  nei,  ke  kumu  i  lilo  ai  i  oihana  ano  nui 
loa  na  kekahi  poe  lehulehu  na  liana  pili  i  ka  hooulu  maia, — oi 
loa  aku  ma  na  mokupuni  o  Inia  Komohana  me  Amelika  Waena. 
I  keia  wa,  ua  haneri  no  a  oi  na  mokuahi  nunui  e  paa  man  nei 
malalo  o  ka  oihana  halihali  maia. 

He  mea  hiki  ka  maia  ke  mahiia  ma  11a  aina  nunui  a  i  ole 
ma  na  wahi  nui  kupono  mai  no  i  ka  ilihune  aina  liilii.  Oia 
kekahi  o  na  mea  ulu  kupono  loa  no  ka  poe  kuleana  aina  liilii, 
a  he  hoonui  luhi  ole,  a  he  hoonui  lilo  ole  no  hoi  ma  ka  malama 
ana  aku  mai  ke  kanu  ana  a  hiki  i  ka  hua  ana.  He  mea  hiki 
ke  ulu  ma  na  ano  aina  like  ole,  ma  na  wahi  apuupuu  me  11a 
wahi  mania,  mai  na  aina  palahalaha  a  na  aina  papali,  a  mai  na 
aina  pahaahaa  a  hiki  i  na  aina  kiekie  oi  ole  aku  maluna  o  1000 

kapuai  mai  ka  ilikai  ae.  Ma  na  wahi  kiekie  loa  aku,  aolie  ulu 
maikai  o  ka  maia,  a  lie  ole  loa  aku  hoi  ka  hua  ma  ia  mau  wahi. 
O  na  wahi  anu  na  wahi  maikai  ole ;  aka,  o  na  wahi  mehana  a 
kawau  man,  na  wahi  maikai  loa.  O  na  wahi  pili  kahakai  a  i 
ole  na  aina  haahaa  ano  iliwai  me  kahakai,  na  wahi  ulu  hikiwawe 
a  oo  koke  ka  maia,  mamua  o  na  wahi  kiekie  a  anu.  O  kekalii 
no  hoi,  ma  na  wahi  kiekie,  he  kakaikahi  a  liilii  no  hoi  na  eka 
o  ka  ahui  maia ;  a  he  aaa  a  oolea  paakiki  ka  maia.  Ma  Hawaii 
nei  aole  hoopoino  loa  o  ka  makani  i  ka  maia  e  like  me  na  aina 
paia  e  na  makani  puahiohio  ikaika  o  Inia  Komohana  me  na  wahi 
e  ae.  Eia  nae,  he  mea  pono  no  e  noonoo  ka  mahiai  i  na  palulu 
makani  kupono  no  na  aina  kanu  maia  huli  makani.  Ma  kekahi 
man  wahi  makani,  ulaa  pu  ia  na  kumu  maia  i  lolou  me  na  ahui 
nunui. 

Ina  kakou  e  huli  ae  a  nana  i  ka  moolelo  o  na  aupuni  o  na 
mokuaina  o  Amelika  Waena,  e  ike  ana  no  kakou,  na  ka  hooulu 
nui  ia  ana  o  ka  maia  i  hoala  mai  i  na  kahua  i  ku  ai  o  ia  mau 
aupuni.  I  keia  wa  eia  ke  noho  kuonoono  nei  he  mau  tausani 
poe  mahiai  maia,  a  i  na  makahiki  pokole  i  kaa  hope  aku  nei, 
o  ua  poe  la  no  na  poe  ilihune  loa  e  lawelawe  ana  i  ka  oihana 
kanu  maia.  A  ua  loaa  mai  keia  pomaikai  nui  i  ua  poe  la  o  ia 
mau  aina,  mamuli  o  ka  oihana  kanu  maia.  Pela  no  e  manao- 
lanaia  nei  e  hookaliua  kupono  ia  ia  oihana  hoowaiwai  nui.  Ke 
huli  ae  kakou  a  nana  i  na  apana  aina  nunui  e  waiho  wale  mai 
nei,  nui  ka  minamina  i  ko  lakou  hooulu  ole  mai  i  kekahi  mau 
mea  e  hoowaiwai  ai  i  ka  poe  no  lakou  ia  mau  kuleana  a  i  ole  i 
ke  aupuni  hoi.  He  nui  a  lehulehu  keia  poe  aina  e  waiho  mai 
nei  ma  na  mokupuni  o  Hawaii  nei,  a  ua  kupono  lakou  a  pan 
no  ka  hooulu  maia.  He  mau  aina  nunui  kahi,  a  he  poe  aina 
liilii  no  hoi  kekahi. 

E  like  me  na  mea  i  hoike  mua  ia  ae  nei,  o  ka  hapanui  o  ka 
maia  e  komo  nei  iloko  o  Amelika  Huipuia,  mai  Inia  Komohana 
mai  me  Amelika  Waena.  Eia  na  moku  ke  holo  nei  i  keia  mau 
wahi  no  ka  halihali  ana  i  ka  maia;  a  ua  hoomoeia  no  hoi  na 
alahao  no  ia  hana  halihali  maia  like.  O  na  aekai  Komohana 
o  Amelika  i  keia  wa  ua  hamama  no  ke  komo  aku  o  ko  Hawaii  nei 


maia.  He  mea  oiaio  loa,  o  Hawaii  nei  kahi  kupono  loa  liana 
e  hoolawa  aku  ia.  Kaleponi,  Orikona,  Wakinekona  (mokuaina) 
a  me  kekahi  man  mokuaina  waena  aku  no  kekahi.  Holaila,  e 
hoohemahema  aenei  kakou  o  Hawaii  nei  i  ka  pomaikai  o  keia 
oiliana  maalahi  loa  i  kupono  i  ko  kakou  poe  e  noho  wale  mai 
nei,  lie  nui  a  lehulehu  ?  E  like  no  me  na  mea  ulu  e  ae,  o  ka 
ninau  nui  hookahi  mahope  o  ka  hooulu  ana  i  11a  mea  hoowaiwai 
a  ulu,  oia  no  ka  mea  pili  i  ka  halihali  ana  i  ua  mau  mea  la  i 
11a  makeke  kupono  e  lilo  ai  no  ke  clala.  Ua  maikai  ka  ea  o  ka 
aina,  a  lie  maikai  a  momona  hoi  ka  lepo  o  11a  aina  mahiai  ku¬ 
pono.  O  keia  ninau  pili  i  ka  halihali  ana  i  keia  mau  mea  a  pan 
i  ka  makeke  me  ka  paa  mau  o  ka  manawa  kekahi  o  na  ninau 
ano  nui  loa  e  ulu  mai  ana  mahope  aku  o  ka  hoomaka  ana  e 
lawelawe  i  keia  mau  liana  e  hoeueuia  nei.  Eia  mahope  iho  nei 
kekahi  mau  hoakaka  e  pili  ana  ia  ninau. 

Ho  na  makaliiki  he  umi  ae  nei  ke  ku  malie  ana  o  keia  oiliana 
kalepa  maia  ma  Hawaii  nei,  aohe  nee  mua.  O  ka  avalika  o  na 
ahui  maia  e  hoounaia  nei  i  keia  me  keia  mahina  i  Amelika  he 
15,000  wale  no.  I  kekahi  wa  oi  iki,  a  i  kekahi  wa,  emi  mai 
no  hoi,  a  oia  iho  la  no  nae  ka  avalika.  Aka,  o  11a  mokuaina  i 
hoikeia  ae  nei  maluna,  ina  e  loaa  aku  ana  100,000  ahui  maia 
i  keia  me  keia  mahina,  e  pan  ana  no  i  ka  lilo  i  ko  laila  poe, 
oiai,  o  Hawaii  no  kahi  kupono  loa  e  hooulu  ai  i  ka  lakou  maia. 

O  ka  pilikia  mamua  i  ikeia  e  ka  poe  e  lawelawe  nei  i  keia 
liana  kalepa  maia,  ua  ulu  mai  no  ia  mamuli  o  na  hemahema 

o  ka  halihali  ana  i  ka  lakou  maia  i  na  makeke  e  lilo  ai.  Aole 
paa  mau  0  ka  manawa  liolo  o  na  rnoku,  a  he  maopopo  ole  110  ka 
lioea  mai  o  ka  moku  i  kekahi  wa  no  ke  kii  ana  mai  i  ka  maia,  a 
o  kekahi  poino  no  hoi,  mamuli  o  ka  pii  loa  o  ka  uku  moku,  nolai- 
la,  polio  wale  ka  luhi  o  ka  poe  kanu  maia.  Pela  iho  la  i  poino  ai 
ka  oiliana  kalepa  maia  ma  Hilo.  I  ka  hoomaka  ana  i  kinohi  lio- 
lopono  ka  maia,  mahope  mai,  liiki  ole  ka  maia  i  ka  makeke,  a 
i  kekahi  wa  aohe  kiiia  aku  o  ka  maia  e  lawe  ae  a  kahi  e  hiki  ai  ke 

kau  i  ka  moku,  no  ka  hoopii  loa  ia  ae  o  ka  uku  o  ka  halihali  ana 
a  ka  moku,  nolaila,  ua  polio  wale  ka  maia  a  ka  mahiai,  a  haalele 

wale  ia  ka  aina  kanu  maia 

Kolaila,  e  pono  keia  mau  ninau  e  noonooia  ma  ke  kulana 
e  ku  nei  i  keia  wa.  He  au  holomua  aku  keia  no  ka  oihana  ka- 
lepa  maia  ma  Hawaii  nei,  a  oi  loa  akn  hoi  ma  Hilo,  Hamakua, 
Kona,  Hawaii,  me  Hahiku,  Maui,  a  me  kekahi  mau  wahi  lehu- 
Jehu  e  ae.  Ua  hoomaopopoia,  aia  ma  kahi  o  aneane  2,000  eka 
aina  kokoke  ma  Hilo,  a  1,000  eka  ma  Kona,  me  500  eka  ma 
Nahiku,  i  kupono  loa  i  keia  wa  e  kannia  i  ka  maia,  ke  loaa  nae 
kahi  e  hiki  ai  ke  halihali  kokeia  ka  maia  i  ka  makeke  i  ka  wa 
e  oo  ai.  Ke  loaa  ka  moku  me  ka  oluolu,  o  ke  ola  no  ia  o  keia 
oihana  me  ka  poe  na  lakou  e  lawelawe  ana  ma  ia  man  wahi. 
Aole  no  e  pono  i  hookahi  holo  ana  o  ka  moku  ma  ia  mau  wahi 
alaila,  noho  aku  a  he  mau  makahiki,  oili  hou  aku.  Aole !  Aole 
pela  e  loaa  ai  ka  holomua  i  keia  oihana.  E  loaa  ona  moku  paa 
mau  o  ka  manawa  kii  maia,  a  e  loaa  no  hoi  ke  kumukuai  ku¬ 
pono  no  ka  maia.  Me  keia  mau  mea  e  loaa  ai  ka  holomua  i  ka 
oihana. 

I  Hawaii  iho  nei  ekolu  agena  o  kekahi  hui  nui  loa  o  ke  ao 
nei  e  lawelawe  nei  i  ka  oihana  kalepa  i  na  hua  ai  kahi  i  nana  ai 
i  ke  kulana  o  ka  oihana  kalepa  maia  maanei.  Wahi  a  lakou 
he  hiki  loa  ke  hooulu  nui  ia  ka  maia  ma  keia  aina  a  hoolawa 
aku  i  na  makeke  nui  o  ke  ao  nei,  me  ka  nui  ole  o  na  hoolilo  no  ka 
lawelawe  ana  i  keia  liana,  a  e  loaa  nui  ai  no  hoi  o  ka  pomaikai 
i  ka  poe  e  lawelawe  ana  ia  hana.  Ke  makemake  nei  keia  hui  e 
loaa  aku  ke  kuleana  hoolilo  i  na  maia  a  pau  e  loaa  aku  ana  mai 
ko  Hawaii  nei  poe  hooulu  maia  aku,  ia  hui.  O  ke  ano  maia 
dala  nui  no  nae  a  keia  poe  i  olelo  ai,  oia  no  ka  maia  haole  i 
kapaia  he  “BLUEEIELDS” — he  maia  ano  kohu  maia  Kahiki. 
He  nunui  ka  ahui,  nui  na  eka  o  ka  ahui,  a  he  nunui  loloa  ka 
maia  o  ka  eka.  O  keia  ke  ano  maia  ai  nui  ia  e  ka  poe  Amelika. 
Ua  makaukau  keia  hui  e  hoouna  mai  i  Hawaii  nei  i  100,000 
poliuli  maia  BLIJEFILDS  (maia  haole)  no  ka  hoolaha  ana,  i 
loaa  i  ka  poe  kanu  maia,  a  loaa  no  hoi  ka  hookahua  ana  o  keia 
oihana  maanei.  Mai  hoea  mua  mai  no  hoi  keia  poliuli  i  nei 
mamua  loa  aku  nei,  e  ole  wale  no  ka  loaa  ana  o  ka  lono 
i  na  luna  aupuni  maanei,  no  kekahi  ano  ponalo  luku  maia  ma 
Amelika  Waena,  kahi  o  ua  poliuli  nei  i  ulu  nui  ai,  a  i  manaoia 


ai,  no  laila  mai ;  no  ia  ponalo  ke  kumu  o  ka  hookapnia  ana,  o  lalia 
ia  ponalo  i  nei,  o  ka  poino  no  ia  o  ko  kakou  nei  man  mai  a  kama- 
aina.  Ma  kekahi  man  aina  o  Amelika  Waena,  lie  nui  ke  ino 
o  ka  hana  a  keia  ponalo  luku  mai  a,  a  na  nui  no  lioi  ka  poino  o 
ka  maia  o  ia  man  wahi,  a  ua  haalele  wale  ia  kekahi  man  aina 
nunui.  Pau  ke  kanu  maia  ana..  ISTolaila,  me  he  mea  la,  e  hiki 
mai  ana  ka  la  e  huli  mai  ai  o  ko  ke  ao  holookoa  i  Hawaii  nei, 
me  ka  manaolana  na  Hawaii  nei  e  hoolawa  aku  i  keia  hua  ai 
ono.  Ua  hoolala  kekahi  poe  kanu  maia  e  hooulu  i  mau  pohuli  na 
lakou  me  ka  manao  e  hoolako  aku  i  ka  poe  kanu  maia  e  ae  e 
makemake  mai  ana,  i  laha  nui  keia  ano  maia  maikai.  Ua  haawi 
iho  nei  na  poo  o  ke  Kahua  Hooulu  o  ka  Oihana  Mahiai  o  Ame¬ 
lika  he  2,000  pohuli  o  keia  ano  maia  haole  (Bluefields)  i  ka 
poe  kanu  maia  ma  keia  wahi  keia  wahi  o  keia  pae  aina.  Oiai  ke 
kaukai  nei  kakou  i  ko  kakou  mau  pohuli  ponoi  e  hooulu  nei  no- 
laila,  hooikaika  nui  ka  poe  i  loaa  keia  ano  maia  i  keia  wa  e 
hoolaha,  i  lawa  like  keia  pohuli  i  na  poe  a  pau  e  makemake  mai 
ana  e  hooulu  ma  ke  ano  kalepa  maia. 

0  ke  ano  o  ke  kuai  ana  a  ka  mea  kanu  maia  i  ake  nui  loa  ai 
oia  no  ke  kuai  kuike  ma  ka  uapo,  oia  hoi,  hoea  ka  maia  ma  ka 
uapo  malaila  hoomaopopo  ke  kumukuai  a  uku  mua  mamua  o 
ka  halihali  ana  i  kahi  e  kalepaia  ai.  O  keia  ka  keia  hui  kuai 

hua  ai  i  oleloia  ae  nei  mamua  iho  nei  i  makemake  ai  e  hana. 
Ua  ikeia,  he  oi  aku  ka  nui  o  na  hoolilo  no  ka  hooulu  ana  i  ka 

maia  ma  Hawaii  nei  mamua  o  na  wahi  kanu  maia  ma  Inia 
Komohana.  Oia  ke  kumu  o  keia  hui  i  ae  ai  e  haawi  i  hookahi 
me  hapalua  keneta  no  ka  paona  maia  hookahi  no  na  ahui  maia 
i  emi  ole  iho  na  paona  o  ka  ahui  malalo  o  50  paona  a  pii  aku,  e 
laweia  ana  a  ma  ka  uapo  kokoke  a  ma  ia  uapo  e  ukuia  ai  mamua 
ae  o  ka  laweia  ana  iluna  o  ka  moku.  A  ua  ae  no  hoi  keia  hui  e  uku 
i  hookahi  keneta  o  ka  paona  no  na  ahui  i  emi  malalo  iho  o  50 
paona.  Holaila,  ma  ka  hoomaopopo  ana  i  ke  ano  maa  mau  o 
ka  maia,  e  loaa  ana  no  ke  65c  o  ka  ahui  maia  hookahi  no  na 
ahui  50  paona.  Tna  e  holomua  ana  keia  oihana  maanei,  ua 
ae  keia  hui  e  hooholo  i  elua  mau  mokuahi  nunui  no  ka  halihali 
ana  i  na  huaai  o  Hawaii  nei  i  Kaleponi,  he  mau  moku  liolo, 

eono  la  maluna  mai,  a  eliina  la  ke  huli  hoi  aku  me  na  hua  ai  o 
nei.  A  e  holo  keia  man  moku  ma  Hilo,  a  ku  no  hoi  ma  kekahi 
man  awa  o  na  Kona,  ma  Hana,  Maui  ame  kekahi  man  wahi  e  ae 
e  lawelaweia  ana  o  keia  oihana  hooulu  maia  ma  ke  ano  nui  ku- 
pono  e  waiwai  ai  ka  holo  ana  malaila. 

E  like  me  ka  mea  i  hoike  mna  ia  ae  nei,  o  ka  maia  liaole 
(Bluefields)  ka  maia  makemake  nui  ia  ma  11a  aina  liaole,  a  he 
maia  kuai  nui  ia.  He  maia  maikai  ma  ka  hoouna  ana,  aole 
poino  wale  e  like  me  na  ano  maia  e  ae,  a  aohe  hana  nui  0  ke 
ope  ana  a  aole  no  he  hoomenemene  wale  o  ka  lawelawe  ana  ia  ano 
maia.  He  kuaiia  no  ka  maia  Pake  o  Hawaii  nei  ma  Kapalakiko, 
a  he  makemakeia  no,  aole  nae  i  like  aku  kona  makemake  nui  ia 
me  ka  maia  haole  (Bluefields).  Ua  hoomaopopoia,  e  lilo  aku 
ana  no  ka  maia  Kahiki  me  ka  Popoulu  o  Hawaii  nei  i  maia 
ake  nui  ia  ma  na  aina  haole,  no  ka  maikai  i  ke  kuke  a  palai  palia. 
Me  ka  liana  nui  no  nae  e  hoolaha  ai  a  loaa  ka  ike  nui  ia  o  keia 
ano  maia.  Aole  e  like  me  ka  maia  i  kamaaina  i  ka  haole,  aole 
luhi  a  aole  110  hoi  e  hoonui  lilo  i  ka  hoolaha  ana.  Ka  keia  ka¬ 
maaina  ole  o  ka  haole  i  na  maia  Hawaii  i  hookuemi  i  ka  hooulu 
nui  ia  man  ano  maia,  a  nolaila,  na  kupono  wale  no  ia  ano  maia 
no  ko  Hawaii  nei  makeke,  no  keia  wa.  I  waena  o  keia  man 
maia  lehulehu  0  Hawaii  nei,  eia  na  maia  makemake  nui  ia  e 
ko  nei  poe,  Popoulu,  Hua  moa,  Pelekila  (he  maia  keia  no 
Brazil  mai),  ka  maia  Apala,  maia  ulaula  (he  maia  Paniolo), 
ka  Iholena  etc. 


TJa  manao  wale  ia  no  e  kekahi  poe  kanu  maia,  aia  ka  he  ano 
lepo  momona  alaila  pono  ke  kanu  ana,  a  pela  wale  aku.  Aole 
pela  ka  oiaio  loa.  He  mea  ulu  ka  maia  ma  na  wahi  a  pan  e  loaa 
ai  o  ka  ma’u  a  he  pulu  man.  He  mea  pono  loa  ke  loaa  man  ka 
wai,  ina  paha  he  wai  kahe  man,  wai  hookahekaheia,  a  wai  ua 
paha,  a  e  pono  ka  lepo  e  pulu  maikai.  O  na  nahelehele  a  pan 
c  loaa  ana  i  ka  palau  e  pono  no  e  hoohuli  malalo  i  ka  palau  ana. 
()  na  makalua  pohuli,  e  eliia  a  elua  a  elua  me  hapa  kapuai  ka 
hohonu  me  ekolu  kapuai  ke  ana  waena  0  ka  waha  o  ka  makalua. 


He  hana  hikiwawe  loa  keia  ke  lawelaweia  me  ka  hoonui  lilo  a 
hoonui  luhi  ole,  ke  hoopahuia  me  ka  dainaniita.  O  ke  ano 


dainamita  nae  e  hoopahu  ai,  (lie  mea  kolm  giana  panda)  he 
dainamita  amonia  (Ammonia  dynamite)  e  hanaia  nei  i  keia 
wa  no  na  liana  eli  lua.  o  keia  ano.  Aohe  ikaika  loa  o  keia  ano 
giana  nolaila,  aole  e  nui  kahi  e  hoopoino  waleia.  Na  keia  mea 
e  hoopalnpaln  i  ka  lepo,  he  hao  wale  ae  no,  o  ka  hamama  no  ia 
o  ka  makalua.  Ke  palm  keia  dainamita,  e  nakakaka  ana  kalii 
i  manaoia  aneane  eono  kapnai  ana  waena  ekoln  kapnai  ka  ho- 
honn  o  kahi  e  hoopalnpalnia.  Nolaila,  na  lnhi  ole  ka  hao  ana 
i  ka  lepo  o  kahi  i  makemakeia,  oiai,  aohe  eli  ana  akn.  IT a 
hoomaopopoia,  o  ka  lilo  no  keia  me  keia  makalna  e  eliia  ana 
pela,  he  ekoln  no  keneta  ka  lilo.  He  oi  akn  keia  o  ka  makepono 
loa.  Ina  he  eli  maoli,  e  nni  ana  ka  manawa  pan  wale  i  ka  lna 
hookahi,  aole  no  e  nni  na  makalua  e  pan  i  ka  la.  O  kekalii  no 
hoi,  o  na  makalna  eli,  aole  e  loaa  ka  palupaln  knpono  i  ka  hahai 
o  ka  makalna  no  ke  komo  ana  mai  o  na  materia  hoomomona 
iloko  o  ka  makalna  a  loaa  ka  pohnli  mahope  o  ke  kannia  ana,  no 
ka  paakiki  o  ka  lepo.  O  kahi  momona  wale  no  e  loaa  ana,  maln- 
na  wale  iho  ana  no,  ma  kahi  i  hoopihaia.  Ma  keia  hoopahu  ana, 
e  palupaln  ana  o  hai  o  ka  makalua  i  makemakeia,  a  loaa  kahi 
o  na  materia  hoomomona  e  komo  ai  a  loaa  ka  pohnli.  O  kekalii 
ke  paakiki  o  hai  aole  e  ikaika  ka  paa  ana  a  na  aa  o  ka  mai  a, 
aole  no  hoi  e  nui  kahi  e  kolo  ai  o  na  aa  i  loaa  ke  ola  o  ka  maia. 
Ke  palupaln  ka  lepo,  e  hohonn  ana  ka  iho  ana  o  na  aa,  pela  no 
hoi  ka  mamao  o  kahi  e  kolo  ai  mao  a  maanei,  a  pela  e  loaa  ai  ka 
ikaika  i  na  man  aa  la  e  paa  i  ke  knmn  aole  e  hina  wale  i  ke  koi- 
koi  o  ka  ahni  a  i  ole  i  ka  rnakani.  E  nni  pn  ana  no  hoi  ka  mo- 
mona  e  loaa  ina  aa,  a  uln  maikai  ka  maia.  Ma  na  walii  poliaku 
e  hiki  ole  ana  ka  palau,  nolaila,  o  keia  dainamita  wale  no  ka 
maikai  no  ka  hoomakaukan  ana  i  ka  makalua.  Ke  hoopahu  ma 
11a  walii  he  ewalu  kapnai  ke  kaawale  mai  kahi  mai,  e  loaa  like 
ana  ka  hoopalnpalnia  o  ka  lepo  111a  11a  walii  a  pan  i  makemakeia. 
Ina  e  nni  loa  ka  nahelehele  o  kekalii  walii  aa  a  he  liana  nni  a 
paakiki  loa  ka  waele  ana,  o  ka  liana  liikiwawe  loa  oia  110  ke 
kiki  ana  ia  nahelehele  me  kekalii  mea  kolm  panma  lima  i  hoo¬ 
pihaia  me  ka  wai  laaumake  i  hoohuihniia  me  ka  pia  (arsenite 
of  soda),  lie  mea  hiki  wale  no  keia  ke  hanaia,  penei :  Hookahi 

paona  “arsenic”  keokeo  (common  white  arsenic)  me  elna  paona 
soda  holoi  (common  washing  soda)  hoohui  iloko  o  hookahi  ga- 
lani  wai  a  paila  no  umikumamalima  a  iwakalua  minute,  a  i  ole, 
paila  no  a  hiki  i  ka  wa  e  aiai  ai  o  ka  wai  ke  nana  iho.  Alaila, 
hoohui  hon  aku  i  ua  wai  laau  la  me  iwakalua  galani  wai  maoli, 
alaila  kupono  no  ke  kiki  ana.  O  ke  ano  o  keia  hoohui  ana  me 
ka  wai,  penei  no  ia:  Ina  hookahi  kiaha  wai  laau,  hoohui  me 
iwakalua  kiaha  wai  maoli,  a  pela  aku.  Oia  iho  la  ke  ano.  I 
la  kalae  maikai  ka  la  e  kiki  ai  i  ka  nahelehele  me  keia  wai  laau, 
i  paa  pono  ka  lau  nahelehele  i  ka  ehu  o  keia  laau.  Ha  keia  laau 
e  pepehi  i  ka  nahelehele — mae  mua  mai  ka  lau  a  make.  Ho  ke 
kahi  man  ano  nahelehele  palua  a  pakolu  hana  ana  alaila  make. 
O  ka  hoolilo  no  keia  ano  hana  mai  ka  wai  laau  me  ke  kiki  ana 
aku,  ua  hoomaopopoia  ma  kahi  o  elua  dala  no  ka  eka.  He  mea 
pono  e  hookaawale  i  na  holoholona  mai  kahi  aku  i  kikiia  me  ka 
wai  laau,  o  poino  i  ka  laau  make.  Aole  e  hoopulu  i  ka  lepo  me 
ka  wai  laau.  Aole  no  e  poino  ka  lepo  i  keia  laau,  o  ka  mea 
kanu  ka  mea  makaala  o  poino. 

Aole  no  e  pono  ke  hooulu  man  i  ka  maia  ma  ka  aina  hookahi. 
Ma  na  wahi  kanu  nui  ia  o  ka  maia,  he  kanu  kahuliia  ka  maia  me 
kekahi  man  mea  e  ae.  Mamuli  o  ka  ulu  ana  o  ka  maia,  e  pan 
ana  ka  “potash”  (he  mea  hoomomona  iloko  o  ka  lepo)  i  ke  omoia 
e  ka  maia,  nolaila,  i  mea  e  loaa  hou  ai  o  ia  mea  iloko  o  ia  lepo, 
lu  aku  me  na  mea  hoomomona  i  piha  i  ua  mea  la.  O  ka  mea 
hoomomona  maikai  no  ka  maia,  aia  iloko  o  laila  ka  “potash, 
ammonia,  me  ka  phosphoric  acid”  (e  hoomanao  man  i  keia 
man  inoa  haole)  penei  ka  hoohuihui  ana:  300  paona  “sulphate 
of  potash,”  400  paona  “ammonium  sulphate,”  me  200  paona 
“superphosphate;”  o  ka  lawa  keia  no  ka  eka  hookahi.  O  na  lau 
maia  me  na  op  ala  maia  e  ae,  he  mea  pono  e  palau  a  uhi  i  ka 
lepo.  He  mea  maikai  ke  kanu  ana  i  ka  pi,  ke  pine,  me  kekahi 
mau  mea  kupono  e  ae  maluna  o  ka  aina  i  uluia  e  ka  maia  ke 
pan  ka  maia,  a  mahope  palau  a  kanu  i  ua  man  mea  la  iloko  o 
ka  lepo,  i  hoomomona  i  ka  lepo. 

He  like  ole  ka  manao  o  ka  poe  kanu  maia  no  ke  kowa  kupono 
no  ka  pohuli.  Ke  kanu  nei  kekahi  poe  i  ka  lakou,  mai  ka  ehiku 

a  umikumamalima  kapuai  ke  kowa  o  na  poliuli.  Ma  Inia 
Komohana,  oi  loa  aku  hoi  ma  J  amaica,  kahi  nui  loa  o  ka  maia, 
he  16,000,000  ahui  o  ka  makahiki  e  loaa  nei,  he  14  kapuai  ke 
kowa  o  na  pohuli.  A  ua  ikeia  o  keia  iho  la  ke  kowa  maikai  loa 
e  kanu  ai  no  na  maia  nunui  e  like  me  ka  maia  haole  (Bluefields). 
Ina  e  kanu  pipili  ia,  aole  e  hohonu  ke  kolo  ana  o  ke  aa,  a  e 
hinanawe  ana  ka  ulu  ana  a  hina  wale  i  ka  makani  a  i  ole  i  ke 
koikoi  o  ka  ahui  maia.  O  kekalii  no  hoi,  aole  e  nunui  maikai 
ka  ahui  ke  hua,  e  like  me  na  maia  i  kanu  kaawaleia.  O  ka 
maia  Pake,  he  hiki  no  ia  ano  ke  kanu  pipiliia  ina  no  he  ewalu 
kapuai,  ua  hiki  no.  E  like  me  ka  nunui  o  ka  io  o  ka  mole  o  ka 
pohuli  peia  no  ka  ikaika  o  ka  ulu  ana  ke  kanuia. 

O  na  wa  maikai  loa  no  ke  kanu  ana  iloko  o  Feberuari  a  i  ole 
Maraki,  aka,  e  hiki  no  ke  kanu  i  ka  pohuli  i  kela  me  keia  ma- 
nawa  o  ka  makahiki.  O  na  wa  makemake  nui  loa  ia  o  ka  maia 
ma  na  aina  haole,  iloko  o  Aperila  me  Mei,  aka,  he  lilo  no  ka 

maia  i  na  wa  e  ae  a  pau.  Eolaila,  i  paa  mau  ai  ka  maia  ma  ka 
makeke,  e  pono  no  e  loaa  mau  aku  ka  maia  malaila.  Mahope 

o  ke  kanu  ana,  e  pono  no  e  hoowali  mau  i  ka  lepo  ma  liai  o  ka 
pohuli  i  keia  me  keia  elua  pule,  a  e  hoopulu  i  ka  wai  i  na  wa 
kupono  ke  ole  e  loaa  i  ka  ua.  E  hookuu  i  ka  pohuli  ikaika  e  ulu, 
a  e  omuo  (oki)  i  na  opuu  pohuli  hou  nawaliwali  e  ulu  ae 
ana  mai  ka  maia  i  kanuia.  Pela  e  hana  mau  ai  a  ekolu  mahina 
mahope  o  ke  kanu  ana,  alaila,  hookuu  i  hookahi  no  opuu  pohuli 
hou  e  ulu  me  ke  kumu  makua.  Eha  mahina  mahope  aku  hoo¬ 
kuu  i  hookahi  pohuli  hou  e  ulu,  a  eha  hou  mahina,  kuu  hou  i 
hookahi  e  ulu.  Ina  e  nui  loa  na  pohuli  e  ulu  ma  ke  kumu  ma¬ 
kua,  e  lilo  ana  ia  lakou  ka  momona  me  ka  ikaika  ulu,  a  e  nele 
ana  ke  kumu  makua  i  kona  hua  maikai  ana.  I  ka  wa  e  omuo 
ai  i  na  opuu  pohuli,  e  akahele  o  poino  ke  kumu  makua. 

I  ke  kanu  ana  i  na  aina  hou  i  ka  maia,  ua  kanu  kekalii  poe 
i  na  hakumukumu  maia  kahiko  i  ulaaia.  Oki  lakou  i  ke  kumu 
a  kanu  i  na  pauku  i  omaka  ae  e  ulu  ka  pohuli.  O  kekalii  he 
kanu  no  i  ke  kumu  kahiko  i  okiia  ae  ka  ha  o  luna  a  pauku.  O 
ka  oi  loa  aku  no  nae  o  ka  maikai  i  hoomaopopoia,  oia  no  ke  kanu 
ana  i  ua  pohuli  maikai  eono  a  eAvalu  mahina  palia  ka  ulu  ana. 

O  11a  pohuli  lau  miomio  ke  waeia  no  ke  kanu  ana.  O  na  pohuli 
lan  nnnui  palahalaha,  aohe  maikai  loa.  No  ka  maia  liaole  (Blue- 
tields)  he  mea  maikai  ke  old  i  ka  lia  o  ka  pohuli  maluna  ae  o  ka 
io  o  ka  mole.  Alaila,  e  waiho  hoomaloo  i  ka  opuu  no  kekahi  man 
la,  a  elua  a  ekolu  no  palia  pule  inamua  o  ke  kanu  ana  aku.  Aole 
pono  e  maloo  loa. 

O  na  maia  lma  mua,  e  loaa  ana  ka  ewalu  a  eiwa  eka  o  ka 
aliui.  O  na  ahui  liilii  aohe  loaa  nui  o  na  keneta  o  ka  paona,  a 
aohe  no  he  makemake  nui  ia  e  ka  poe  kalepa  maia.  Ke  oki 
i  ka  ahui  maia  liaole  (Bluetields)  e  oki  maluna  aku  o  ka  hapa- 
lua  like  o  ke  au  o  ka  ahui,  a  mai  hookuu  o  haule  a  poholehole 
ka  maia  o  ka  ahui.  A  aia  a  kuu  i  lalo,  a  mamua  ae  o  ke  ope 
ana,  e  oki  hou  i  ke  au  a  kokoke  i  ka  ahui.  la  wa,  ua  makaukau 
ka  maia  no  ke  ope  a  hoouna  i  ka  makeke. 

O  ka  opuu  o  ka  maia  mahope  o  ka  hua  ana  o  ka  maia  o  ka 
ahui,  e  pono  no  e  oki  a  kaawale,  no  ka  mea,  aohe  eka  hou  e  loaa 
mai  laila  mai.  E  hookaawale  i  na  pua  maloo  a  pau  e  pili  ana 
i  ka  hua  maia,  he  mea  ino  a  lioopoino  wale  ia  i  ka  maia.  Aohe 
maikai.  Me  ka  lima  no  e  lalau  ai,  aole  e  ohiuhiu  me  kekahi 
mea  oolea,  o  poholehole  ka  maia.  O  ka  maiau  o  ka  lawelawe  ana, 
a  loaa  mai  ka  hua  maikai  ana,  oia  no  ka  mea  nana  e  kono  i  ka 
makemake  o  ka  mea  dala  e  kuai. 

He  mau  holoholona  liilii  me  kekahi  mau  mai  no  hoi  kekahi 
11a  lakou  e  lioopoino  nei  ka  maia  ma  Hawaii  nei.  Hookahi  ano 
mad  o  ka  maia  i  hoomaopopo  loa  ia  ma  Hawaii  nei,  oia  ke  ka- 
huli  ana  o  ka  io  waena  a  eleele,  pela  e  eleele  ai  a  palahu  maoli. 
Aole  no  nae  he  laha  loa  o  keia  ma’i  111a  Hawaii  nei.  E  pono 
nae  e  ulaa  i  na  maia  a  pau  e  ikeia  ana  pela  a  puhi  i  ke  alii.  L 
kekahi  wa,  he  ano  koe  liilii  kekahi  mea  nana  e  lioopoino  i  ka 
ulu  ana  o  ka  maia.  Aka,  e  hiki  no  ia  ino  ke  aloia  ae  111a  ka  I100- 
pahu  ana  i  ka  makalua  me  ka  dainamaita  i  palupalu  ka  lepo, 
alaila  loaa  ka  holopono  o  ka  ma’u  iloko  o  ka  lepo  a  hooulu  ikaika 
i  ka  maia.  I  kekahi  wa,  o  ka  mu  ai  ko  kekahi  mea  nana  e  hoo- 
poino  nei  ka  maia,  aole  nae  he  nui  loa,  he  kakaikahi  loa  ka 
ikeia  0  ka  mu  iluna  o  ka  maia.  Ko  ka  nui  ole  o  ka  poino  mai 

keia  mu  mai  ke  kumu  huli  ole  ia  ai  o  kona  mea  e  make  ai  i  keia 
wa. 

jN" o  na  mea  e  ae  i  koe  e  pili  ana  i  11a  ano  maia,  ke  ano  o  ka 
mahi  ana,  na  mea  hoomomona  lepo  e  hoohanaia  ai,  ke  ano  o  ka 
paio  ana  i  na  mea  hoopoino  wale,  na  mea  pili  i  na  makeke  a 
me  kekahi  mail  hoakaka  hoonaauao  e  ae,  e  olioli  no  na  alakai  o 
ke  Kailua  Hooulu  o  ka  Oihana  Mahiai  o  Amelika  e  hoike 
aku  ma  ka  palapala  ke  ninauia  mai,  no  ka  pono  o  ka  aina  me  ka 
holomua  o  ke  kanaka  mahiai. 

